Sinan Al-Shibibi

Dr. Sinan Mohammed Rida Al-Shibibi (arabisk: سينان الشبيبي) (født 1. juli 1941, død 8. januar 2022) var en irakisk økonom. Han var sentralbanksjef i Iraks sentralbank fra 2003 til 2012.

 Utdanning og yrkeserfaring 
Han hadde en mastergrad i økonomi fra University of Manchester (1971) og doktorgrad i økonomi fra University of Bristol (1975). 

Før han begynte å jobbe i sentralbanken har han bl.a. jobbet som seniorøkonom i FNs konferanse for handel og utvikling (UNCTAD) fra 1980 til 2001. Før dette jobbet han i Iraks planleggingsministerium (1977–80) og oljeministeriet fra 1975–77. Han ble utnevnt til sentralbanksjef 10. september 2003, som Iraks første sentralbanksjef etter at Saddam Hussein ble avsatt som president.CentralBanking - Iraq Council names central bank governor, besøkt 7. mai 2014. 

Han ble avsatt som sentralbanksjef i oktober 2012, i forbindelse med en korrupsjonssak som ble startet mot noen av lederne i sentralbanken.Reuters - Iraq ousts central bank chief over corruption probe , besøkt 7. mai 2014.Huffington Post - Sinan al-Shabibi, Iraqi Central Bank Chief, Issued Arrest Warrant Over Corruption Allegations, besøkt 7. mai 2014. Etter at det ble utstedt arrestordre på Al-Shibibi rømte han fra Irak.Al Arabiya - Former Iraqi central bank chief rejects graft charges, besøkt 7. mai 2014. Abdul Basit Turki Said ble innsatt som midlertidig sentralbanksjef, han ledet før dette Iraks Board of Supreme Audit, som er et statlig organ som jobber mot korrupsjon. 

Al-Shibibi var gift og har to barn. I tillegg til arabisk snakket han flytende engelsk og noe fransk. 

 Referanser 

 Eksterne lenker 
 Presentasjon på sentralbankens hjemmeside

Kategori:Irakere
Kategori:Sentralbanksjefer
Kategori:Personer fra Bagdad